CELEX: 31986D0164
Language: el
Date: 1986-04-09 00:00:00
Title: 86/164/ΕΟΚ: Απόφαση της Επιτροπής της 9ης Απριλίου 1986 σχετικά με την εφαρμογή της μεταρρύθμισης των γεωργικών διαρθρώσεων το 1984 στην Ομοσπονδιακή Δημοκρατία της Γερμανίας, σύμφωνα με τις οδηγίες 72/159/ΕΟΚ και 75/268/ΕΟΚ του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31986D0164

86/164/ΕΟΚ: Απόφαση της Επιτροπής της 9ης Απριλίου 1986 σχετικά με την εφαρμογή της μεταρρύθμισης των γεωργικών διαρθρώσεων το 1984 στην Ομοσπονδιακή Δημοκρατία της Γερμανίας, σύμφωνα με τις οδηγίες 72/159/ΕΟΚ και 75/268/ΕΟΚ του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 130 της 16/05/1986 σ. 0037 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Απριλίου 1986  σχετικά με την εφαρμογή της μεταρρύθμισης των γεωργικών διαρθρώσεων το 1984 στην Ομοσπονδιακή Δημοκρατία της Γερμανίας, σύμφωνα με τις οδηγίες 72/159/ΕΟΚ και 75/268/ΕΟΚ του Συμβουλίου  (Το κείμενο στη γερμανική γλώσσα είναι το μόνο αυθεντικό)  (86/164/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 για τον εκσυγχρονισμό των γεωργικών εκμεταλλεύσεων (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 18 παράγραφος 3,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από τον κανονισμό (ΕΟΚ) αριθ. 797/85,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, σύμφωνα με τις διατάξεις του άρθρου 17 παράγραφος 4 της οδηγίας 72/159/ΕΟΚ, και το άρθρο 13 της οδηγίας 75/268/ΕΟΚ, τις νομοθετικές, κανονιστικές και διοικητικές διατάξεις που απαριθμούνται στο παράρτημα της παρούσας απόφασης, που εφαρμόστηκαν το 1984·  ότι, σύμφωνα με τις διατάξεις του άρθρου 18 παράγραφος 3 της οδηγίας 72/159/ΕΟΚ και του άρθρου 13 της οδηγίας 75/268/ΕΟΚ, η Επιτροπή πρέπει να αποφασίσει εάν, ανάλογα με τη συμφωνία των διατάξεων που αναφέρονται στις εν λόγω οδηγίες και λαμβάνοντας υπόψη τους στόχους των εν λόγω οδηγιών καθώς και τον αναγκαίο σύνδεσμο μεταξύ των διαφόρων μέτρων, πληρούνται οι όροι για μια χρηματοδοτική συμμετοχή της Κοινότητας το 1984·  ότι το άρθρο 3 της οδηγίας 84/140/ΕΟΚ του Συμβουλίου της 5ης Μαρτίου 1984, που τροποποιεί τις οδηγίες 72/159/ΕΟΚ, 72/160/ΕΟΚ και 72/161/ΕΟΚ και 71/161/ΕΟΚ σχετικά με τις γεωργικές διαρθρώσεις (4), προβλέπει ότι οι δαπάνες, τις οποίες πραγματοποιούν τα κράτη μέλη για τη χορήγηση ενισχύσεων για την πραγματοποίηση των σχεδίων βελτίωσης των εκμεταλλεύσεων, που χορηγήθηκαν μετά τις 29 Φεβρουαρίου 1984, θα είναι επιλέξιμες για το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) εφόσον τα χαρακτηριστικά τους και τα κριτήρια με βάση τα οποία χορηγήθηκαν είναι σύμφωνα με εκείνα που θα αποφασίσει το Συμβούλιο στα πλαίσια του μελλοντικού κανονισμού σχετικά με τη βελτίωση των γεωργικών διαρθρώσεων για τα σχέδια της υλικής βελτίωσης των εκμεταλλεύσεων·  ότι τα χαρακτηριστικά αυτά και τα κριτήρια αυτά περιλαμβάνονται στον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των διαρθρώσεων της γεωργίας και ιδίως στο άρθρο 2·  ότι οι αρχές της 8ης Μαΐου 1984 που διέπουν την ενθάρρυνση των επενδύσεων στις ατομικές γεωργικές εκμεταλλεύσεις, καθώς και οι συμπληρωματικές διατάξεις των κρατιδίων, αντικαθιστούν το σύστημα ενισχύσεων για την πραγματοποίηση των σχεδίων ανάπτυξης κατά την έννοια του άρθρου 4 της οδηγίας 72/159/ΕΟΚ με ένα σύστημα ενισχύσεων για την πραγματοποίηση των σχεδίων υλικής βελτίωσης των εκμεταλλεύσεων·  ότι οι διατάξεις που διέπουν τα χαρακτηριστικά και τα κριτήρια για τη χορήγηση των ενισχύσεων αυτών δεν ανταποκρίνονται εξ ολοκλήρου στα χαρακτηριστικά και κριρήρια που περιέχονται στον κανονισμό (ΕΟΚ) αριθ. 797/85·  ότι, ωστόσο, η λεπτομερής έκθεση σχετικά με την εφαρμογή των διατάξεων αυτών, που υπέβαλε η κυβέρνηση της Ομοσπονδιακής Δημοκρατίας της Γερμανίας, αποδεικνύει ότι, μεταξύ των 1 624 σχεδίων βελτίωσης κατά την έννοια του άρθρου 2 του κανονισμού (ΕΟΚ) αριθ. 797/85 που εκγρίθηκαν, τα 1 428 προβλέπουν μια αισθητή βελτίωση της κατάστασης του εισοδήματος και 196 σχέδια προβλέπουν μια σταθεροποίηση της κατάστασης αυτής·  ότι η έκθεση αυτή αποδεικνύει επομένως ότι η πρακτική εφαρμογή των διατάξεων που αναφέρονται ανταποκρίνεται στα χαρακτηριστικά και κριτήρια που περιέχονται στον κανονισμό (ΕΟΚ) αριθ. 797/85·  ότι οι αρχές της 8ης Μαΐου 1984 που διέπουν την ενθάρρυνση των γεωργικών εκμεταλλεύσεων στις ορεινές ζώνες και σε ορισμένες μειονεκτικές ζώνες είναι σύμφωνες με τους στόχους της οδηγίας 75/268/ΕΟΚ·  ότι οι διατάξεις των κρατιδίων που απαριθμούνται στο παράρτημα, εφόσον αφορούν μέτρα που διέπουν οι οδηγίες 72/159/ΕΟΚ και 75/268/ΕΟΚ, πληρούν τους όρους των οδηγιών αυτών ·  ότι ζητήθηκε η γνώμη της επιτροπής του ΕΓΤΠΕ όσον αφορά τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής επί των Διαρθρώσεων της Γεωργίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι νομοθετικές, κανονιστικές και διοικητικές διατάξεις που περιλαμβάνονται στην παρούσα απόφαση και που ανακοίνωσε η κυβέρνηση της Ομοσπονδιακής Δημοκρατίας της Γερμανίας σύμφωνα με το άρθρο 17 παράγραφος 4 της οδηγίας 72/159/ΕΟΚ και με το άρθρο 13 της οδηγίας 75/268/ΕΟΚ, πληρούν, στο βαθμό που ρυθμίζουν μέτρα επιλέξιμα σύμφωνα με τις οδηγίες αυτές, τους όρους για μια χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 9 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 93 της 30. 3. 1985, σ. 1.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 72 της 15. 3. 1984, σ. 24.  ΠΑΡΑΡΤΗΜΑ  Κατάλογος των νομοθετικών, κανονιστικών και διοικητικών διατάξεων που εφαρμόζονται το 1984 στην Ομοσπονδιακή Δημοκρατία της Γερμανίας, που αποτελούν αντικείμενο της παρούσας απόφασης  Ι. - Αρχές της 8ης Μαΐου 1984 που διέπουν την ενθάρρυνση των επενδύσεων στις ατομικές γεωργικές εκμεταλλεύσεις, καθώς και την ενθάρρυνση των συνοικισμών της υπαίθρου,  - αρχές της 8ης Μαΐου 1984 που διέπουν την ενθάρρυνση των γεωργικών εκμεταλλεύσεων στις ορεινές ζώνες και σε ορισμένες μειονεκτικές ζώνες.  ΙΙ. Κρατίδια  ΒΑΥΑΡΙΑ  - Οδηγίες της 1ης Ιανουαρίου 1983 σχετικά με τις ιδιαίτερες συνθήκες που πρέπει να πληρούνται για να δοθεί οικονομική ενθάρρυνση σύμφωνα με τις διατάξεις του άρθρου 6 παράγραφος 5 του νόμου σχετικά με την προώθηση της βαυαρικής γεωργίας (κύκλοι χρησιμοποίησης των μηχανημάτων),  - οδηγίες της 29ης Μαρτίου 1978 σχετικά με την ενθάρρυνση της εξυγίανσης των χωριών, με την τροποποιημένη της διατύπωση της 1ης Οκτωβρίου 1983,  - οδηγίες της 17ης Ιανουαρίου 1984 σχετικά με τη γεωργική πίστωση του κρατιδίου,  - οδηγίες της 3ης Ιανουαρίου 1983 σχετικά με το πρόγραμμα του κρατιδίου της Βαυαρίας όσον αφορά τα λιβάδια και τις ορεινές ζώνες.  ΒΑΔΗ-ΒΥΡΤΕΜΒΕΡΓΗ  - Οδηγίες της 1ης Ιανουαρίου 1977 σχετικά με την ενθάρρυνση των κύκλων χρησιμοποίησης των μηχανημάτων,  - οδηγίες της 2ας Φεβρουαρίου 1984 σχετικά με την ενθάρρυνση των επενδύσεων εκμετάλλευσης - περιφερειακό πρόγραμμα,  - οδηγίες της 20ής Οκτωβρίου 1981 σχετικά με τις ενισχύσεις για τον εκσυγχρονισμό των αμπελώνων,  - οδηγίες της 10ης Μαΐου 1982 σχετικά με την ενθάρρυνση των γεωργικών μέτρων που έχουν στόχο τη διατήρηση του χώρου που καλλιεργείται (ενισχύσεις στις εκμεταλλεύσεις εκτροφής προβατοειδών).  ΑΜΒΟΥΡΓΟ  Οδηγίες της 16ης Νοεμβρίου 1982 με στόχο τη χορήγηση ενισχύσεων στις επενδύσεις στις εκμεταλλεύσεις στους τομείς των καρπών και των δενδροκηπευτικών.  ΕΣΣΗ  - Οδηγίες της 8ης Μαρτίου 1975 σχετικά με τη χορήγηση ενισχύσεων του κρατιδίου προς τις ενώσεις προώθησης της γεωργικής τεχνικής,  - οδηγίες της 8ης Σεπτεμβρίου 1983 σχετικά με την ενθάρρυνση των κοινών σχεδίων που αφορούν τη γεωργική τεχνική.  ΚΑΤΩ ΣΑΞΟΝΙΑ  - Οδηγίες σχετικά με τη χορήγηση ενισχύσεων για τους κύκλους χρησιμοποίησης των μηχανημάτων, με τη διατύπωση της 10ης Οκτωβρίου 1979,  - οδηγίες της 8ης Ιανουαρίου 1982 σχετικά με την ενθάρρυνση για την αναδιάρθρωση στον τομέα των καρπών στη Nederelbe,  - οδηγίες της 1ης Ιουνίου 1977 και της 28ης Σεπτεμβρίου 1984 σχετικά με την εξυγίανση των χωριών,  - οδηγίες σχετικά με τη χορήγηση δανείων του κρατιδίου για την πραγματοποίηση επενδύσεων στις γεωργικές εκμεταλλεύσεις.  ΡΗΝΑΝΙΑ-ΠΑΛΑΤΙΝΑΤΟ  Απόφαση της 22ας Δεκεμβρίου 1982 σχετικά με την ενθάρρυνση των κύκλων χρησιμοποίησης των μηχανών και των ομάδων γεωργικής αλληλοβοήθειας.  ΣΑΑΡ  - Απόφαση της 5ης Ιουνίου 1973 σχετικά με την ενθάρρυνση της γεωργικής συνεργασίας μεταξύ των εκμεταλλεύσεων,  - οδηγίες σχετικά με τη χορήγηση επιδοτούμενου επιτοκίου με στόχο την προώθηση της γεωργίας από την 1η Σεπτεμβρίου 1972. SCHLESWIG-HOLSTEIN  - Οδηγίες της 3ης Νοεμβρίου 1982 σχετικά με την ενθάρρυνση των ομάδων για την ορθολογική χρησιμοποίηση των γεωργικών μηχανημάτων (κύκλοι χρησιμοποίησης των μηχανημάτων),  - οδηγίες της 2ας Απριλίου 1981, με τη διατύπωση της 17ης Δεκεμβρίου 1982, σχετικά με την ενθάρρυνση των σχεδίων για οικοδομήσεις κτιρίων στους τομείς της εκτροφής βοοειδών και χοιροειδών,  - οδηγίες της 1ης Σεπτεμβρίου 1983 σχετικά με σχέδια που εξασφαλίζουν οικονομική ασφάλεια στους γεωργούς.